Informații generale privind autoritatea contractantă, în special denumirea, codul fiscal, adresa, număr de telefon, adresa de e-mail, persoană de contact: Județul Cluj, cu sediul în municipiul Cluj-Napoca, Calea Dorobanților nr. 106, jud. Cluj, cod fiscal 4288110, tel. 0372/640000, e-mail: infopublic@cjcluj.ro.
[bookmark: _Hlk126656173][bookmark: _Hlk126656194] 
[bookmark: _Hlk158212522]Județul Cluj invită persoanele fizice și juridice fără scop patrimonial, respectiv asociațiile și fundațiile constituite conform legii să depună oferte în scopul atribuirii contractelor de finanțări nerambursabile pentru domeniul cultural.
1. Procedura aplicată pentru atribuirea contractelor de finanțare nerambursabilă a proiectelor în domeniul cultural pentru anul 2026 este cea reglementată de:
· Legea nr. 350/2005 privind regimul finanțărilor nerambursabile din fondurile publice alocate pentru activități nonprofit de interes general, cu modificările şi completările ulterioare;
· Legea nr. 273/2006 privind finanțele publice locale, cu modificările și completările ulterioare;
· [bookmark: _Hlk119936945]Legea nr. 544/2001 privind liberul acces la informațiile de interes public, cu modificările şi completările ulterioare;
· Legea nr. 94/1992 privind organizarea și funcționarea Curții de Conturi, republicată, cu modificările și completările ulterioare;
· [bookmark: _Hlk119936916]Ordonanța  de Urgență a Guvernului nr. 57/2019 privind codul administrativ, cu modificările și completările ulterioare;
· Ordonanța Guvernului nr. 51/1998 privind îmbunătățirea sistemului de finanțare a programelor, proiectelor și acțiunilor culturale, cu modificările și completările ulterioare;
· Hotărârea Guvernului nr. 714/2018 privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării, în cadrul localității, în interesul serviciului, cu modificările și completările ulterioare;
· Hotărârea Consiliului Județean Cluj nr. 65/11.05.2026 privind  aprobarea bugetului general propriu al Județului Cluj pe anul 2026;
· [bookmark: _Hlk192061700]Hotărârea Consiliului Județean Cluj nr. 219/2023 privind aprobarea regulamentelor de finanțare nerambursabilă, de la bugetul județului Cluj, în domeniul acțiunilor culturale, tineretului și socio-educaționale, sportiv și cel al cultelor religioase.
2. Solicitanții pot fi: persoanele fizice sau juridice de drept public ori privat, române sau străine, autorizate, respectiv înființate în condițiile legii române ori străine, fără scop patrimonial după caz, respectiv asociațiile și fundațiile constituite conform legii și care au sediul sau filiala în raza administrativ teritorială a județului Cluj, care organizează programe, proiecte și acțiuni în domeniul cultural.
[bookmark: _Hlk158212655]3. Sursa de finanțare a contractelor și valoarea: bugetul propriu al Județului Cluj, 1.200.000 lei.
[bookmark: _Hlk193708161]4. Durata programului: de la semnarea contractului de ambele părți până în 23.12.2026.
[bookmark: _Hlk158212713]5. Data limită de depunere a propunerilor de proiecte: 02.06.2026 ora 24 . Solicitările depuse după data menționată mai sus nu vor fi luate în considerare.
[bookmark: _Hlk158212749][bookmark: _Hlk192059328]6. Propunerile de proiecte se vor încărca exclusiv pe platforma online: GHIȘEUL UNIC, accesând linkul: https://public.cluj.archi . 
7. Selecția și evaluarea proiectelor în vederea obținerii finanțării nerambursabile se vor face de către comisia de evaluare în perioada 03.06.2026 – 17.06.2026.
[bookmark: _Hlk192059380][bookmark: _Hlk505253589]8. Informații și clarificări cu privire la documentația de finanțare se regăsesc pe site-ul Județului Cluj: www.cjcluj.ro. Solicitările depuse după data menţionată mai sus nu vor fi luate în considerare. La întocmirea cererii se vor avea în vedere acţiuni care vor fi efectuate după data încheierii contractului de cofinanţare. Decontarea cheltuielilor va fi solicitată în termen de 30 de zile de la data finalizării proiectului. Pentru proiectele a căror perioadă de desfășurare este luna decembrie decontul se va depune imediat după finalizarea acestora în vederea încadrării în termenele de plată prevăzute în normele metodologice pentru încheierea exercițiului financiar, dar nu mai târziu de data de 23 decembrie a anului respectiv. 
9. Documentația de solicitare a finanțării nerambursabile constă în: formularul de solicitare a finanțării nerambursabile – anexa nr. 1 împreună cu anexele 1a-1c; anexa nr. 2 – declarație pe propria răspundere privind eligibilitatea solicitantului, anexa nr. 3 - declarație privind contribuția proprie, anexa nr. 4 – declarația de imparțialitate; raportul de activitate al solicitantului pe ultimul an; copia certificatului de înregistrare de la Registrul Comerțului/Judecătorie sau alte acte doveditoare ale personalității juridice;  copia certificatului de înregistrare fiscal; CV-ul coordonatorului de proiect. Este obligatorie completarea tuturor câmpurilor din cererea de finanțare. Cererile completate parțial nu vor fi luate în considerare.
10. Precizări suplimentare:
Conform art. 20, alin (2) din Legea nr. 350 din 2005 privind regimul finanţărilor nerambursabile din fonduri publice alocate pentru activități nonprofit de interes general, Autoritatea finanțatoare organizează sesiune de urgență și reduce termenul de depunere a solicitărilor pentru acordarea finanțării nerambursabile pentru proiecte.
Această decizie privind organizarea unei sesiuni de urgență este necesară pentru sprijinirea proiectelor de interes general, având un impact direct asupra comunității locale. Aceste inițiative nu doar stimulează dezvoltarea culturală, socială și economică a orașului, ci și consolidează imaginea administrației publice. Lipsa sprijinului poate genera efecte negative semnificative, afectând percepția publică, relațiile cu partenerii instituționali și evoluția orașului pe termen lung. Pentru a evita riscurile privind pierderea parteneriatelor strategice cu sectorul ONG, diminuarea atractivității orașului, pierderea încrederii în municipalitate și pentru a proteja imaginea acesteia, organizarea unei sesiuni de finanțare de urgență este esențială, demonstrând astfel angajamentul administrației locale față de dezvoltarea comunității și menținând o relație solidă cu cetățenii și partenerii locali. Sesiunea de finanțare de urgență va demonstra angajamentul administrației locale față de dezvoltarea comunității, va menține o relație pozitivă cu cetățenii și partenerii locali și va contribui la menținerea unei imagini favorabile pentru oraș.


